Diari Oficial de la Generalitat Valenciana


Sumari del DOGV 9318, del 12-04-2022 (2022/2906)

RESOLUCIÓ de 20 de gener de 2022, del director general de Qualitat i Educació Ambiental, per la qual es formula la resolució de modificació de l'informe d'impacte ambiental del Projecte de reciclatge i valorització de plàstics, al Camí de l'Assagador, 1, del terme municipal de Quart de Poblet (València). Expedient 2530093 740/4748-XTJ.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9318

Data del DOGV
:   12-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2906


Data del document
:   20-01-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Quart de Poblet
    * impacte ambiental

RESOLUCIÓ de 20 de gener de 2022, del director general de Qualitat i Educació Ambiental, per la qual es formula la resolució de modificació de l'informe d'impacte ambiental del Projecte de reciclatge i valorització de plàstics, al Camí de l'Assagador, 1, del terme municipal de Quart de Poblet (València). Expedient 2544357 040/0206-ELN. [2022/2906]  
  
«Informe d'impacte ambiental  
Expedient: (1864280) 024-2018-AIA.  
Títol: Reciclatge i valorització de plàstics.  
Promotor: Sintac Polymers And Compounds, SL.  
Òrgan substantiu: Ajuntament de Quart de Poblet.  
Ref. òrgan substantiu: 17/17.2288.  
Localització: c/ Camí de l'Assagador, 1, de Quart de Poblet (València).  
NIMA: 8860555642.  
Vist l'expedient d'avaluació ambiental 024-2018-AIA, relatiu al projecte d'activitat de planta de reciclatge i valorització de plàstics al c/ Camí de l'Assagador, 1, cantonada amb el c/dels Furs, del terme municipal de Quart de Poblet (València), el promotor del qual és Sintac Polymers And Compounds, SL, es destaquen els següents  
  
Antecedents de fet  
1. En data 2 de desembre de 2021 es va emetre informe d'impacte ambiental favorable amb condicionants, mitjançant resolució de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
2. En l'apartat primer de la resolució s'indica que aquesta s'emet per a un projecte de planta de tractament, valoració i depòsit de residus de la construcció i demolició, la qual cosa implica un error en la definició del projecte que és objecte de l'acte.  
  
Fonaments de dret  
1. L'article 109.2 de la Llei 39/2015, d'1 d'octubre, del procediment administratiu comú de les administracions públiques, que permet a les administracions públiques rectificar en qualsevol moment d'ofici o a instància de les persones interessades, els errors materials, de fet o aritmètics existentes en els seus actes.  
2. L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot això, es redacta la següent resolució:  
  
Primer  
Advertit un error en l'informe d'impacte ambiental de data 2 de desembre de 2021 i atés que es tracta d'un error material o de fet, se'n procedeix a la rectificació, concretament:  
Substituir el paràgraf: "Estimar que el Projecte de planta de tractament, valoració i depòsit de residus de la construcció i demolició, sense perjudici de l'obtenció prèvia de les autoritzacions sectorials que hi siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental en els termes del present informe, en particular:"  
  
pel següent:  
"Estimar que el projecte planta de reciclatge i valorització de plàstics, sense perjudici de l'obtenció prèvia de les autoritzacions sectorials que hi siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental en els termes del present informe, en particular:"  
  
Segon  
De conformitat amb el que s'ha previst en l'article 47 de la Llei 21/2013, de 9 de desembre, la modificació de l'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
  
València, 20 de gener de 2022.- El director general de Qualitat i Educació Ambiental: Joan Piquer Huerga.»